Parnaiba çayı
Parnaiba (port. Parnaíba) — Braziliyanın şimal-şərqindən axan çay. Çayın uzunluğu 1450 km təşkil edir. Öz başlanğıcını Braziliya öndağlığından götürür. Mənbəyi Şapada-das-Manqabeyras dağıdır. Yuxarı axarlarda astanalar müşahidə edilir. Parnaiba düzənliyinə keçdikdən sonra isə gəmiçilik üçün yararlıdır (Terezina şəhərindən okean sahilinə qədər).